“Love (Ft. Marriage And Divorce) 3” Capai Rating Tertinggi
Drama mengenai alam perkahwinan, Love (ft. Marriage and Divorce) berjaya mencapai rating tertinggi untuk musim ini! Menurut Nielsen Korea (via Soompi), episod ketiga drama hit itu telah merekodkan purata rating 7.2 peratus, berjaya meneruskan rentak peningkatan rating sehingga mencapai peratusan tertinggi setakat ini.  Sementara itu, drama tvN Twenty Five, Twenty One kekal stabil dengan episod terbaru merekodkan rating 9.7 peratus. Drama itu juga berjaya menduduki tempat pertama dalam slot waktunya di semua saluran kabel.  Rating drama JTBC Forecasting Love and Weather menyaksikan sedikit penyusutan dengan episod terbaru merekodkan rating 6.4 peratus. Dua lagi drama turut mencatatkan penurunan rating: drama MBC Tracer merekodkan rating 4.6 peratus, manakala episod terbaru drama SBS Through the Darkness mencatatkan rating 6.0 peratus.  Drama KBS The King of Tears, Lee Bang Won kekal kukuh dengan episod terbaru mencatatkan penilaian penonton sebanyak 8.9 peratus. The King of Tears, Lee Bang Won  Akhir sekali, drama KBS 2TV Young Lady and Gentleman terus menguasai carta program televisyen paling ramai penonton pada hari Sabtu dengan episod terbaru mencatatkan rating 34.0 peratus.